**2024.11.05.-i Pénzügyi Bizottsági ülés NYÍLT határozati javaslatai**

1. Tájékoztató Kisbér Város Önkormányzat 2024. évi költségvetésének teljesítéséről:

A Pénzügyi Bizottság elfogadásra javasolja Kisbér Város Önkormányzata 2024. évi költségvetésének teljesítéséről szóló tájékoztatóját.

1. Az egyes szociális és gyermekvédelmi ellátási formák helyi szabályokról szóló 20/2020. (X.09.) önkormányzati rendelet módosítása:

A Pénzügyi Bizottság elfogadja az egyes szociális és gyermekvédelmi ellátási formák helyi szabályokról szóló 20/2020. (X.09.) önkormányzati rendelet előterjesztés szerinti módosítását azzal a kiegészítéssel, hogy a temetésiköltségek viseléséhez nyújtott rendkívüli támogatás összegét 50.000.- Ft-ra javasolja emelni.

1. Kisbér Város Önkormányzata Képviselő-testületének 16/2023. (X.12.) időskorúak támogatásáról szóló önkormányzati rendelet módosítása (csomagosztás költsége):

A Pénzügyi Bizottság javasolja az időskorúak egyszeri természetbeni támogatásának összegét 12.000.- Ft-ra emelni.

1. Kisbér Város Önkormányzat 2025. évi belső ellenőrzési terv:

A Pénzügyi Bizottság elfogadásra javasolja az AGT Audit Kft. által elkészített Kisbér Város Önkormányzata 2025. évi belső ellenőrzési tervét.

1. Képviselői internet hozzáférés biztosítása:

A Pénzügyi Bizottság javasolja az internethozzáférés biztosítását a képviselők, valamint a bizottsági tagok részére az előzetes igényfelmérésnek megfelelően.

1. Képviselő-testületi ülések közvetítése:

A Pénzügyi Bizottság javasolja az előterjesztésben lévő eszközök (állvány, mikrofon, legolcsóbb Apple iPhone telefonkészülék) beszerzését, valamint You Tube-csatorna létrehozását az ülések közvetítése érdekében.

1. Szociális tűzifa:

A Pénzügyi Bizottság - az elmúlt évek minőségi kifogásai miatt - Varga Zoltán ev. előterjesztésben szereplő árajánlatát javasolja elfogadni a szociális tűzifa beszerzése érdekében.

1. Téli síkosság mentesítés:

A Pénzügyi Bizottság előterjesztés szerint elfogadásra javasolja Mrázik Géza síkosság mentesítésre adott árajánlatát.

1. Fakivágás:

A Pénzügyi Bizottság előterjesztés szerint javasolja elfogadni a Balom Asztalos és Üvegező Bt. fakivágásra/gallyazásra adott nettó 806.500.- Ft-os árajánlatát.

1. Szent János téri munkák kérése – tuskómarás, padkanyesés, faültetés:

A Pénzügyi Bizottság elfogadásra javasolja a Műszaki Bizottság határozati javaslatát, azzal a kiegészítéssel, hogy a Kisbéri Városigazgatóság az utcán keletkezett gödröt saját hatásköben feltölti.

1. Játszótéri eszközök:

A Pénzügyi Bizottság javasolja elfogadni a játszótéri eszközök pótlására a Marbia Kft. ajánlatát bruttó 6.452.500,- Ft értékben. A költségek fedezete akként alakul, hogy 2.600.000.- Ft összeg az intézmény költségvetése terhére, míg a fennmaradó cc. 3.852.500.- Ft Kisbér Város Önkormányzata 2024. évi költségvetés általános tartaléka terhére javasolja biztosítani.

Utasítja a Kisbéri Közös Önkormányzati Hivatalt, hogy a pénteki testületi ülésre tisztázza azt, hogy a játszótéri eszközök raktárkészleten vannak-e.

1. Tájékoztató
2. Kisbéri KÖH gépbeszerzés:

A Pénzügyi Bizottság tudomásul veszi a Kisbéri Közös Önkormányzati Hivatal gépbeszerzésre vonatkozó tájékoztatását előterjesztés szerint.

1. Őszi Napfény Idősek Otthona tetőzete:

A Pénzügyi Bizottság tudomásul veszi az Őszi Napfény Idősek Otthona tetőszerkezet javítását az előterjesztésnek megfelelően, melyet az intézmény költségvetésének terhére tud megvalósítani.

1. Könyvkiadási hozzájárulás:

A Pénzügyi Bizottság támogatásra javasolja „Elveszett vasútvonalak” című könyv kiadását 100.000.- Ft összeg erejéig, továbbá javasolja, hogy a könyv bemutatására a Wass Albert Művelődési Központ és Városi Könyvtárban is kerüljön sor.

14. Vöröskereszt egészségnap:

A Pénzügyi Bizottság javasolja a Vöröskereszt által szervezet egészség nap támogatását 250.000.- Ft értékben.

1. Beszállítói ajánlatok kérése:

A Pénzügyi Bizottság javasolja a Képviselő-testületnek, hogy kimutatásokat készítsen a Kisbéri Közös Önkormányzati Hivatal intézményi bontásban a beszállítói szerződésekről, azok értékeiről, mind az Őszi Napfény Idősek Otthona, mind a két konyha beszerzései vonatkozásában azok felülvizsgálhatósága érdekében.